Chiriseri izita remhuri rinowanikwa muZimbabwe. Seri, kuseri kana museri (on the other side; behind) zvinoreva rimwe remativi maviri echinhu risiri iro rakatariswa. Pano panyorwa mazwi ari pedyo nezita iri kune mimwe mitauro yeChiBantu, asi zvinoreva zita zvigona kusiyana zvachose nemazwi ari pasi aya. Chinangwa ndechekutsvaga zvinoreva mazita, zvikurusei kana mazita aya asisiri kutaurwa mumutauro wemazuva ano. Barotse vanoti liseli (n. light) zvichireva chiedza. Basotho vanoti leseli kana maseli (n. light) vachireva chiedza. Batswana vanoti lesedi (n. light) vachireva chiedza.